กระทรวงกลาโหม เชิญชวนร่วมกิจกรรมวิ่งออกกำลังกายเพื่อสุขภาพ สัมผัสธรรมชาติ ประวัติศาสตร์และวัฒนธรรมท้องถิ่น  Siam Trail 2019
กระทรวงกลาโหม เชิญชวนร่วมกิจกรรมวิ่งออกกำลังกายเพื่อสุขภาพ สัมผัสธรรมชาติ ประวัติศาสตร์และวัฒนธรรมท้องถิ่น Siam Trail 2019พลโคงชีพ ตันตระวาณิชย์ โฆษกกระทรวงกลาโหม เปิดเผยว่า รัฐบาล โดยกระทรวงกลาโหม และกระทรวงการท่องเที่ยวและกีฬา ผนึกกำลังร่วมกับภาคีเครือข่ายภาครัฐและเอกชน เชิญชวนประชาชนไปร่วมกิจกรรมวิ่งออกกำลังกายเพื่อสุขภาพ ผ่านเส้นทางธรรมชาติ สัมผัสกลิ่นไอ ป่าเขา สายน้ำและวิถีชีวิตท้องถิ่นของชาวไทยทรงดำในพื้นที่ประวัติศาสตร์แห่งชัยชนะสงครามเก้าทัพ ภายใต้ความร่วมมือการจัดงาน “ Siam Trail 2019” ในวันอาทิตย์ที่ 15 ธันวาคมนี้ ที่ตำบลช่องสะเดา อำเภอเมือง จังหวัดกาญจนบุรี โดยก่อนการวิ่งในวันที่ 13 และ 14 ธันวาคม 2562 นักท่องเที่ยวและนักกีฬา จะได้สัมผัสกับกิจกรรมสาธารณะ วัฒนธรรมท้องถิ่น และประวัติศาสตร์แห่งความเสียสละของบรรพบุรุษไทย ซึ่งเป็นความภาคภูมิใจของลูกหลานไทยในชัยชนะแห่งสงครามเก้าทัพในพื้นที่อุทยานประวัติศาสตร์ โดยมีกิจกรรมต่างๆ ประกอบด้วย การร่วมสร้างฝายชะลอน้ำ เพื่อสร้างความชุ่มชื้นให้กับป่าและเป็นแนวกันไฟโดยผู้เชี่ยวชาญจากกรมอุทยานแห่งชาติ สัตว์ป่า และพันธุ์พืช การแสดงศิลปวิถีชีวิตชาวเผ่าไทยทรงดำ สัมผัสวัฒนธรรมท้องถิ่น ผ่านตลาดโบราณย้อนยุคมีอาหารและสินค้าท้องถิ่นมากมาย การแสดงแสงสี เสียง ประวัติศาสตร์สงครามแห่งชัยชนะในสงครามเก้าทัพเต็ม โดยทุกกิจกรรมไม่มีค่าใช้จ่ายและมีรถบริการรับส่งทั้งนี้ รัฐบาล โดยความร่วมมือของทุกภาคส่วน จัดงานวิ่งออกกำลังกายตามภูมิประเทศเป็นครั้งแรก โดยแบ่งการวิ่งเป็นระยะต่างๆ เพื่อรังสรรค์กิจกรรมครอบครัวในหลายรูปแบบ ทั้งการออกกำลังกายผ่านการสัมผัสธรรมชาติ การท่องเที่ยวเชิงประวัติศาสตร์เชื่อมโยงวัฒนธรรมและเศรษฐกิจท้องถิ่น กิจกรรมจิตอาสาอนุรักษ์ธรรมชาติ ด้วยการสร้างฝายชะลอน้ำเพื่อสร้างความชุ่มชื้นป่าและเป็นแนวกันไฟ ผู้สนใจติดต่อรับสมัครได้ที่ www.siamtrail.com